Решение на Съда (първи състав) от 29 юли 2024 г. (преюдициално запитване от Högsta förvaltningsdomstolen - Швеция) – Keva, Landskapet Ålands pensionsfond, Kyrkans Centralfond/Skatteverket
(Дело C-39/23, Keva и др.)1
(Преюдициално запитване — Член 63 ДФЕС — Свободно движение на капитали — Облагане на дивидентите, получени от публични пенсионни фондове — Разлика в третирането на местните публични пенсионни фондове и чуждестранните публични пенсионни фондове — Освобождаване само на местните публични пенсионни фондове — Сравнимост на положенията — Обосноваване — Необходимост да се защити целта, преследвана от социалната политика — Необходимост да се запази балансирано разпределение на правомощията за данъчно облагане между държавите членки)
Език на производството: шведски
Запитваща юрисдикция
Högsta förvaltningsdomstolen
Страни в главното производство
Жалбоподатели: Keva, Landskapet Ålands pensionsfond, Kyrkans Centralfond
Ответник: Skatteverket
Диспозитив
Член 63 ДФЕС трябва да се тълкува в смисъл, че не допуска законодателство на държава членка, по силата на което дивидентите, разпределяни от местни дружества на чуждестранни публични пенсионни институции, подлежат на данъчно облагане при източника, докато дивидентите, разпределяни на местни публични пенсионни фондове, са освободени от такова облагане.
____________
1 ОВ C 121, 3.4.2023 г.